Doložka prednosti
 medzinárodnej zmluvy pred zákonmi
(čl. 7 ods. 5 ústavy)

1.	Gestor zmluvy: Ministerstvo dopravy, pôšt a telekomunikácií Slovenskej republiky

2.	Názov zmluvy: Dohoda medzi vládou Slovenskej republiky a vládou Macedónskej republiky o medzinárodnej cestnej osobnej a nákladnej doprave

3.	Účel a predmet zmluvy a jeho úprava v právnom poriadku Slovenskej republiky:
Dohoda upravuje vykonávanie cestnej dopravy medzi Slovenskou republikou a Macedónskou republikou, pravidelnú osobnú dopravu, kyvadlovú dopravu, nákladnú dopravu, povinnosti dopravcov a pokuty. 
Problematika je upravená najmä  v zákone Národnej rady Slovenskej republiky č.168/1996 Z. z. o cestnej doprave v znení neskorších právnych predpisov.

4.	Priama úprava práv alebo povinností fyzických osôb alebo právnických   osôb: 
      Dohoda obsahuje práva a povinnosti   fyzických osôb alebo právnických osôb, ktoré  vykonávajú medzinárodnú cestnú dopravu, v článkoch 3, 4, 5, 6 a 10.
   
5.	Úprava predmetu medzinárodnej zmluvy v práve ES/EÚ : 
Problematika je v súlade s právom ES/EÚ a je upravená v:
-	nariadení Rady (EHS) č. 684/92 zo 16. marca 1992 o spoločných pravidlách  pre medzinárodnú prepravu osôb autokarmi a autobusmi (Ú. v. ES L74, 20. 3. 1992) v platnom znení,
-	nariadení Rady (EHS) č. 881/92 z 26. marca 1992 o prístupe na trh v preprave tovaru cestnou dopravou v rámci Spoločenstva na územie alebo z územia jedného členského štátu, alebo pri prechode cez územie jedného alebo viacerých členských štátov (Ú. v. ES L95, 9. 4. 1992)  v platnom znení.
Tieto nariadenia sa však vzťahujú len na členské štáty ES/EU.
Zhoda zmluvy s právom ES/EÚ: úplná.

6. Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):  dohoda je podľa článku 7 ods. 4 Ústavy SR  medzinárodnou zmluvou, ktorá zakladá priamo práva a povinnosti fyzickým aj právnickým osobám, preto sa po jej podpise vyžaduje súhlas Národnej rady Slovenskej republiky. 
   
 7. Kategória zmluvy podľa čl. 7 ods. 5  Ústavy Slovenskej republiky (má prednosť pred zákonmi): Dohoda je podľa článku 7 ods. 5 Ústavy SR medzinárodnou dvojstrannou zmluvou, ktorá zakladá priamo práva a povinnosti fyzickým alebo právnickým osobám a na jej vykonanie nie je potrebný zákon, preto má prednosť pred zákonmi Slovenskej republiky. 

8.	Dopady prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo zmeny z dôvodu duplicity): Na vykonávanie medzinárodnej dohody nie je potrebné meniť, zrušiť ani prijať žiadne vnútroštátne právne predpisy alebo ich jednotlivé ustanovenia, ktorých sa medzinárodná dohoda týka. Dohoda sa týka týchto zákonov:
         - zákon Národnej rady Slovenskej republiky č. 168/1996 Z. z. o cestnej doprave 
              v znení neskorších predpisov
           - zákon č. 135/1961 Zb. o pozemných komunikáciách (cestný zákon) v znení 
              neskorších predpisov                               
           - Nariadenie vlády Slovenskej republiky č. 403/2005 Z. z. o najväčších prípustných   
              rozmeroch a najväčšej prípustnej hmotnosti niektorých vozidiel
           - zákon Národnej rady Slovenskej republiky č. 582/2004 Z. z. o miestnych daniach 
              a miestnom poplatku za komunálne odpady a drobné stavebné odpady v znení               
              neskorších predpisov
           - zákon Národnej rady Slovenskej republiky č. 315/1996 Z. z. o premávke na 
              pozemných komunikáciách v znení neskorších predpisov
           - zákon Slovenskej národnej rady č. 372/1990 Zb.  priestupkoch v znení neskorších  
              predpisov
           - zákon č. 428/2002 Z. z. o ochrane osobných údajov  v znení neskorších predpisov